CHIHULA 7
Vyuma Muka Yahanjikile Chimweza Mbimbiliya Kutalisa kuMakumbi Etu Ano?
“Lifuchi limwe nalikafumbukila lifuchi likwavo, kaha wangana umwe naukafumbukila wangana ukwavo . . . Vyosena evi navikapwa kuputuka chaluyando.”
“Vapolofweto vamakuli vavavulu navakeza, kaha navakahungumwisa vatu vavavulu. Zangi yavatu vavavulu nayikahola mwomwo yakuvula chaupapwoki.”
“Omu namukevwa jijita namijimbu yajijita, kanda namukalizuzukila nawomako. Vyumevi vyatela kusoloka, oloze kukuma chichili kanda.”
“Nakukapwa mindenda yayinene, kaha kuvihela kweka nakweka nakukapwa zala namisongo yachihita. Nakukapwa nawa vyuma vyakwivwisa vatu woma navinjikizo vyavinene vyakufuma mwilu.”
“Hamakumbi akukuminyina nahakapwa lwola lwalukalu. Mwomwo vatu navakapwa vaka-kulizanga vavene, vaka-kuzanga jimbongo, vaka-kulitukwojola, vaka-kulitohwesa, vaka-kusaula, vaka-kulikanga kuli visemi, vaka-kuhona kusakwilila, vaka-kuhona kushishika, vaze kavazanga vakwavoko, vaze kaveshi kwitavila vivwasano, vaka-kuvangila vakwavo, vaka-kuhona muchima wakulikanyisa vavene, vaka-ukenya, vaze kavazanga vyuma vyamwazako, vaka-kusolola vakwavo, vaka-kunjinjavala, vaka-kulivwimba, vaka-kuzanga viseke muchishishisa chakuzanga Kalunga, vaka-kulisolola nge vakwechi vilinga vyakumwivwa Kalunga woma, olozenyi kaveshi kwitavila ngolo jachoko.”
cjk_Latn cjk_Latn cjk_Latn kmb_Latn cjk_Latn cjk_Latn cjk_Latn